Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 16 ก.พ.66
Daily Focus-บล.ฟินันเซีย ไซรัส ประจำวันที่ 16 ก.พ.66
16 ก.พ. 2566

บล.ฟินันเซีย ไซรัส ประเมินแนวโน้มตลาดวันนี้ (16 ก.พ.66) คาด SET มีโอกาสฟื้นตัวได้ระยะสั้นโดยคาดแกว่งในกรอบ 1,640-1,655 จุด ตามบรรยากาศการลงทุนที่ผ่อนคลายมากขึ้นหลังตลาดตอบรับโอกาสการปรับเพิ่มคาดการณ์การขึ้นดอกเบี้ยของ FED จะ Peak ในระดับสูงขึ้นเป็น 5.25-5.50% ไปมากพอสมควร ขณะที่ตัวเลขยอดค้าปลีกเดือน ม.ค. ของสหรัฐฯออกมา +3% จากเดือนก่อน, +6.4% จากปีก่อน ดีกว่าที่ตลาดคาดมาก ทำให้ตลาดเชื่อมั่นต่อภาคเศรษฐกิจที่ยังดูแข็งแกร่งและอาจทนทานต่อการขึ้นดอกเบี้ยของ FED ได้ สะท้อนผ่าน Bond Yield สหรัฐฯอายุ 2 ปีเริ่มทรงตัว ขณะที่อายุ 10 ปีขยับขึ้น
สำหรับคืนนี้มีตัวเลขที่ต้องติดตามคือเงินเฟ้อ PPI สหรัฐฯเดือน ม.ค. ตลาดคาด +0.4% จากเดือนก่อน, +5.4% จากปีก่อน ส่วนผลประกอบการไตรมาส 4/65 ของบริษัทจดทะเบียนในประเทศไตรมาส 4/65 เท่าที่ประกาศออกมาส่วนใหญ่ต่ำกว่าคาด แต่ต้องติดตามกลุ่ม Consumption และ Reopening Play โดยเฉพาะค้าปลีก ท่องเที่ยว ที่จะประกาศหนาแน่นสัปดาห์หน้า ซึ่งตลาดคาดหวังการฟื้นตัวค่อนข้างสูง หากออกมาไม่ต่ำกว่าคาดเราเชื่อว่าจะช่วยทำให้ความกังวลต่อ Outlook ไตรมาส 1/66 ถึงปี 66 ผ่อนคลายได้บ้าง ยังมองจังหวะพักตัวของดัชนียังเป็นโอกาสในการสะสมระยะกลาง-ยาวจากเศรษฐกิจไทยที่ทยอยเร่งตัว แนวรับหลักที่ทำให้อยู่ในแนวโน้มขาขึ้นอยู่ที่ 1,630+- จุด
กลยุทธ์ : เลือกเก็งกำไรหุ้นที่มีปัจจัยบวกเฉพาะตัวและคาดกำไรไตรมาส 4/65 แข็งแกร่ง//ระยะกลาง-ยาวสะสม Domestic และ Reopening Play ช่วงพักตัว
หุ้นเด่นเดือน ก.พ. :  BA, BDMS, BEM, CENTEL, NOBLE